น้ำมันดิบปิดบวก 84 เซนต์
สัญญาน้ำมันดิบตลาดนิวยอร์ก ปิดบวก 84 เซนต์ที่ 94.2 ดอลลาร์/บาร์เรล หลังเงินเฟ้อจีนชะลอตัว
10 เม.ย. 2556

สัญญาน้ำมันดิบตลาดนิวยอร์ก ปิดบวก 84 เซนต์ที่ 94.2 ดอลลาร์/บาร์เรล หลังเงินเฟ้อจีนชะลอตัว
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนพ.ค.เพิ่มขึ้น 84 เซนต์ หรือ 0.9% ปิดที่ 94.2 ดอลลาร์/บาร์เรล
ส่วนสัญญาน้ำมันดิบเบรนท์ส่งมอบเดือนพ.ค.ที่ตลาดลอนดอน เพิ่มขึ้น 1.57 ดอลลาร์ หรือ 1.6% ปิดที่ 106.23 ดอลลาร์/บาร์เรล
สัญญาน้ำมันดิบดีดตัวขึ้นเพราะได้ปัจจัยหนุนจากการอ่อนค่าของสกุลเงินดอลลาร์สหรับ และจากการที่จีนเปิดเผยตัวเลขเงินเฟ้อที่ชะลอตัวลง ซึ่งนักวิเคราะห์มองว่าอาจเป็นการเปิดโอกาสให้จีนใช้นโยบายการเงินแบบผ่อนคลายต่อไปได้ และจะส่งผลสืบเนื่องให้อุปสงค์น้ำมันในประเทศที่ใช้น้ำมันมากที่สุดเป็นอันดับ 2 ของโลกเพิ่มขึ้นด้วย
สำนักงานสถิติแห่งชาติของจีน (NBS) รายงานในวันนี้ว่า ดัชนีราคาผู้บริโภค (CPI) ของจีน ซึ่งเป็นมาตรวัดเงินเฟ้อที่สำคัญ ขยายตัว 2.1% ในเดือนมี.ค. เมื่อเทียบรายปี ซึ่งลดลงจาก 3.2% ในเดือนก.พ.